Маморе

Маморе — Оңтүстік Америкадағы өзен. Шығыс Кордильера тауларынан басталып, Боливия — Бразилия шекарасының бойымен ағады. Ұзындығы 2300 км, су жинайтын алабы 620 мың км². Су деңгейінің көтерілуі Гуапоре өзенімен қосылар жерінде 8 м-ге жетеді. Бастауы жартасты, сағасы кең жайылма. Бени өзені қосылған жерден бастап Мадейра өзені деп аталады. Жылдық орташа су ағымы 8100 м³/с. Ақпан, сәуір айларында жауын-шашын есебінен тасиды. Жазық жеріндегі ағысында кеме қатынасы жолға қойылған.

«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VI том
 Дереккөздер